CELEX: 62011CN0554
Language: et
Date: 2011-11-02 00:00:00
Title: Kohtuasi C-554/11 P: Internationaler Hilfsfonds eV 2. novembril 2011 esitatud apellatsioonkaebus Üldkohtu (neljas koda) 21. septembri 2011 . aasta määruse peale kohtuasjas T-141/05 RENV: Internationaler Hilfsfonds eV versus Euroopa Komisjon

28.1.2012   
            
            
               ET
            
            
               Euroopa Liidu Teataja
            
            
               C 25/32
            
         
      Internationaler Hilfsfonds eV 2. novembril 2011 esitatud apellatsioonkaebus Üldkohtu (neljas koda) 21. septembri 2011. aasta määruse peale kohtuasjas T-141/05 RENV: Internationaler Hilfsfonds eV versus Euroopa Komisjon
      (Kohtuasi C-554/11 P)
      (2012/C 25/60)
      Kohtumenetluse keel: saksa
      
         Pooled
      
      
         Apellant: Internationaler Hilfsfonds eV (esindaja: advokaat H. Kaltenecker)
      
         Teine menetlusosaline: Euroopa Komisjon
      
         Apellandi nõuded
      
      
                  —
               
               
                  tühistada 21. septembri 2011. aasta kohtumäärus ja saata asi tagasi Üldkohtusse uue otsuse tegemiseks pärast otsuse langetamist kohtuasjas T-300/10;
               
            teise võimalusena teha ise asjas lõplik otsus;
      
                  —
               
               
                  mõista komisjonilt välja vaidlustatud kohtumääruses käsitletud menetlusküsimuse ja apellatsioonimenetlusega seotud kohtukulud.
               
            
         Väited ja peamised argumendid
      
      Apellatsioonkaebus on esitatud Üldkohtu 21. septembri 2011. aasta määruse peale kohtuasjas T-141/05 RENV, millega tunnistati lõppenuks apellandi ja esimeses astmes hageja poolt põhikohtuasjas komisjoni otsuse suhtes 2005. aastal algatatud menetlus. Esialgne hagi puudutab komisjoni keeldumist anda hagejale täielik juurdepääs lepingu LIEN 97-2011 dokumentidele.
      Apellatsioonkaebuses vaidlustab apellant Üldkohtu määruse, kuna viimane on valesti kohaldanud menetlusnorme ja eelkõige on puudulikult koordineeritud menetlusi kohtuasjades T-36/10 ja T-141/05 RENV, millest tulenevalt kahjustati apellandi sõnul oluliselt tema huve. Lisaks on Üldkohus kohtukulud tema kahjuks valesti jaotanud.